b'\n_START_ARTICLE_\nFriedensreich Hundertwasser\n_START_SECTION_\n\xc5\xbdivljenjepis\n_START_PARAGRAPH_\nV letih 1948-1949 je \xc5\xa1tudiral umetnost na Umetni\xc5\xa1ki akademiji na Dunaju; ob koncu \xc5\xa1tudija je potoval po Italiji. Naslednje leto je bival v Parizu, leta 1951 pa je potoval po Maroku in Tuniziji._NEWLINE_Leto 1967 predstavlja prelom v njegovi karieri, saj so se njegove grafike in plakati za\xc4\x8deli prodajali v velikih koli\xc4\x8dinah. Od leta 1981 je predaval na Akademie der bildenden K\xc3\xbcnste Wien. Leta 1991 so odprli Hundertwasserjev muzej na Dunaju._NEWLINE_Hundertwasser je oblikoval tudi ve\xc4\x8d znamk za Kapverdske otoke, po\xc5\xa1tno upravo OZNja (Dunaj, \xc5\xbdeneva, New York), leta 1993 in 2000 za Lihten\xc5\xa1tajn, leta 1995 za Luxemburg, leta 1994 policijske zna\xc4\x8dke za francoski Evropski svet idr. Avstrijska po\xc5\xa1ta je Hundertwasserjeve motive uporabila tudi za posebno evropsko izdajo leta 1987 (moderna arhitektura, Hundertwasserjeva hi\xc5\xa1a), izdajo ob njegovi smrti leta 2000 idr.'